laion/Wikipedia-Exotic huggingface dataset:
Ämblikvälk

Ämblikvälk on horisontaalne pilvesisene välk, mida inimsilm suudab jälgida. Nii teiste välkude kui ka ämblikvälgu levinuim vorm on pilv-maa-välk, mis tähendab, et välk saab alguse pilvest ning liigub seejärel maapinna poole. Selline välk on loomulik välk. Ämblikvälk on sageli väga kõrgel kõrgusel toimuv sündmus ja selle tulemuseks on tavaliselt pehme ja üsna vaikne kõumürin, mis on tingitud nende suurest kaugusest vaatlejast. Seda välku nimetatakse ämblikuvälguks nende loodud mustri tõttu, mis Maalt nähtuna meenutab ämblikuvõrku või hoopis puuvõra. Neid pikki horisontaalselt liikuvaid välke võib Maalt näha pilvede all, kui need on eriti tugevad ja eredad. Enamik välkudest algavad äikesetormis ja liiguvad läbi pilve. Tekkinud välgud võivad jääda pilve piiresse või jätkata liikumist vabas õhus ja lõpuks maapinnale. Pilvesse jääb umbes 5–10 korda rohkem välku kui maapinnale jõuab.Umbes veerand välkudest on pilve ja maa vahel ning enamik neist kannab maapinnale negatiivset elektrilaengut, vähesed ka positiivset. Läbilöök algab pilves siksakiliselt mõnekümnemeetriste sammliidriteks nimetatud sädemetena. Liider kannab negatiivset laengut allapoole, kuni liidri ja pilve alla kogunenud laengu vaheline väljatugevus põhjustab vastassuunalise läbilöögi. Ämblikuvälk tekib välgu kiirel liikumisel ühest pilvest teise ning on tihti seotud välgu pilv-maa positiivse laenguga. Seda sorti välk katab sageli väga suuri vahemaid, mille tulemuseks on suurejoonelised teavest katvad mustrid, mida inimene suudab jälgida. Teisisõnu on ämblikvälgu liikumine piisavalt aeglane, kuna muidu ei suudaks inimsilm seda jälgida. Ämblikvälk võib esineda iseseisvalt kas täielikult pilve sees või siis ka pilv-maa välguna. Kõige tihedamini võib neid märgata kihiliste pilvede all. Meteoroloogia büroo meteoroloog Jackson Browne on ämblikvälgu tekke küsimuses pisut valgust heitnud. Ta ütles, et ämblikvälk tekib äikesetormi ülemistes lamedates pilve osades. "Ämblikvälk algab tavaliselt sellest, mida me kutsume pilvesiseseks välguks - välguks, mis liigub täielikult pilve sees. Kui välk on pilve ülaossa jõudnud, võib see levida ja muutuda visuaalselt meeldivaks." Hr Browne on ekspert nii ilmastiku kui ka välgu hindamise osas. Robinson, Dan. "Lightning Types and Classifications". stormhighway.com. Vaadatud 12.06.2020. "Severe Weather 101 - Lightning". The National Severe Storms Laboratory. Vaadatud 12.06.2020. "Spider Lightning Looks Terrifying from Space!". National Oceanic and Atmospheric Administration. 13. aprill 2018. Vaadatud 12.06.2020. "Välk". Wikipedia. 29. märts 2020. Vaadatud 12.06.2020. Doyle, Kate (7. jaanuar 2019). "What causes the spectacular bolts of crawler lightning to flash across the sky?". ABC News. Vaadatud 12.06.2020.
Agustín Marchesín

Agustín Federico Marchesín (sündinud 16. märtsil 1988 San Cayetanos) on Argentina jalgpallur, kes mängib väravavahina Brasiilia kõrgliigaklubis Grêmio. Ta alustas klubikarjääri Argentina klubis Club Atlético Lanús, mille meeskonnas debüteeris ta Argentina kõrgliigas 2009. aastal. 2013. aastal võitis ta klubiga Copa Sudamericana. Seejärel mängis ta Mehhiko kõrgliigas, aastatel 2014–2016 Santos Lagunas ja 2016–2019 Club Américas ning ta tuli mõlema klubiga korra Mehhiko meistriks. Ta valiti kolmel korral Mehhiko kõrgliiga hooaja sümboolsesse koosseisu. 2019. aasta juulis sõlmis ta nelja-aastase lepingu Portugali kõrgliigaklubiga FC Porto. Ta sai Iker Casillase järel Porto põhiväravavahiks. Hooajal 2019–20 tuli ta Portoga Portugali meistriks. Lisaks valiti Marchesín sel hooajal Portugali kõrgliiga hooaja sümboolsesse koosseisu. Teist korda tuli ta Portugali meistriks hooajal 2021–22. 2022. aasta augustis sõlmis ta kolmeaastase lepingu Hispaania kõrgliigaklubiga Celta de Vigo. 2024. aasta jaanuaris siirdus ta Brasiilia kõrgliigasse, kui sõlmis kaheaastase lepingu Grêmioga. Marchesín tegi Argentina jalgpallikoondises debüüdi 16. märtsil 2011 sõprusmängus Venezuela vastu. Ta on kuulunud Argentina koondisse 2015. aasta Copa Américal, 2019. aasta Copa Américal ja 2021. aasta Copa Américal. Lanús Copa Sudamericana: 2013 Santos Laguna Liga MX: Clausura 2015 Campeón de Campeones: 2015 América Liga MX: Apertura 2018 Copa MX: Clausura 2019 Campeón de Campeones: 2019 Porto Primeira Liga: 2019–20, 2021–22 Taça de Portugal: 2019–20, 2021–22 Supertaça Cândido de Oliveira: 2020, 2022 Grêmio Campeonato Gaúcho: 2024 "El argentino Agustín Marchesín dejó oficialmente al América para convertirse en nuevo portero del Porto". Infobae. 31.7.2019. Vaadatud 5.6.2020 "Goleiro Marchesín assina acordo para reforçar o Grêmio" (Brasiilia portugali). Grêmio FBPA. 10. jaanuar 2024. Vaadatud 10. jaanuaril 2024.
Jesús Manuel Corona

Jesús Manuel Corona Ruíz (sündinud 6. jaanuaril 1993 Hermosillos) on Mehhiko jalgpallur, kes mängib äärepoolkaitsja või paremkaitsjana Hispaania kõrgliiga klubis Sevilla ja Mehhiko jalgpallikoondises. Ta alustas klubikarjääri Mehhiko klubis Monterrey. Mehhiko kõrgliigas debüteeris ta 2010. aastal. Ta mängis Monterreys kuni 2012. aastani ning tuli klubiga korra Mehhiko meistriks ning võitis kolm korda CONCACAF-i Meistrite Liiga. Aastatel 2013–2015 mängis ta Hollandi kõrgliiga klubis FC Twente. 2015. aasta augustis siirdus ta Portugali kõrgliiga klubisse FC Porto. Hooaegadel 2017–18 ja 2019–20 tuli ta Portoga Portugali meistriks. Hooajal 2019–20 valiti Corona Portugali kõrgliiga hooaja parimaks mängijaks. 2022. aasta jaanuaris sõlmis ta kolme ja poole aasta pikkuse lepingu Sevillaga. Debüüdi Mehhiko jalgpallikoondises tegi Corona 12. novembril 2014 sõprusmängus Hollandi vastu. Koondisekarjääri esimese värava lõi ta 30. mail 2015 sõprusmängus Guatemala vastu. Ta on kuulunud Mehhiko koondisse 2015. aasta Copa Américal 2015. aasta CONCACAF Gold Cupil, 2016. aasta Copa América Centenariol, 2018. aasta maailmameistrivõistlustel ja 2021. aasta CONCACAF Gold Cupil. 2015. aasta CONCACAF Gold Cupil, kus ta sai Mehhiko koondisega esikoha, valiti ta turniiri parimaks noormängijaks. Monterrey Liga MX: Apertura 2010 CONCACAF-i Meistrite Liiga: 2010–11, 2011–12, 2012–13 Porto Primeira Liga: 2017–18, 2019–20 Taça de Portugal: 2019–20 Supertaça Cândido de Oliveira: 2018, 2020 "WELCOME, JESÚS MANUEL CORONA". sevillafc.es/en. 13.1.2022. Vaadatud 20.2.2022
Mindaugas Kvietkauskas

Mindaugas Kvietkauskas (sündinud 27. mail 1976 Panevėžysis) on Leedu poliitik. Ta oli 15. jaanuarist 2019 kuni 11. detsembrini 2020 Leedu kultuuriminister. Ta on lõpetas aastal 2000 Vilniuse ülikooli leedu keele ja kirjanduse erialal. 1999-2002 töötas ajakirja Metai toimetuses. Aastatel 2002–2003 õppis judaismi Oxfordi ülikooli heebrea ja judaismi uuringute keskuses. 2005 alustas õpetamist Vilniuse ülikoolis; 2006 sai humanitaarteaduste doktoriks, 2015. aastast dotsent. Aastast 2008 töötab ta Leedu kirjanduse ja rahvaluule instituudis; ta oli aastatel 2008–2018 instituudi direktor. Ta oli 15. jaanuarist 2019 kuni 11. detsembrini 2020 Leedu kultuuriminister.
Lady Bird

"Lady Bird" on Ameerika Ühendriikide mängufilm, mis esilinastus 2017. aastal. Filmi peaosades on teiste hulgas Saoirse Ronan, Laurie Metcalf ning Timothée Chalamet. Film kogus kriitikutelt positiivseid arvustusi. Kinokriitikaportaalis Rotten Tomatoes on filmi keskmine hinnang 8.75/10, portaalis Metacritic on keskmine hinnang 94/100. "Lady Bird (2017)". imbd.com. Vaadatud 05.06.2020. "Lady Bird (2017)". rottentomatoes.com. Vaadatud 05.06.2020. "Lady Bird Reviews". metacritic.com. Vaadatud 05.06.2020.
Ott Tänak: The Movie

Ott Tänak: The Movie on 2018. aastal valminud dokumentaalfilm Eesti rallisportlasest Ott Tänakust. Seda filmiti 14 riigis. Film ilmus kinodesse 11. aprillil 2019. Filmis osalesid: Ott Tänak, Martin Järveoja, Ivar Tänak, Janika Tänak, Markko Märtin, Kuldar Sikk, Tommi Mäkinen, Jari-Matti Latvala, Sébastien Ogier, Sébastien Loeb, Esapekka Lappi, Henri Rump, Kaj Lindstörm, Oleg Gross.
New Town (Edinburgh)

New Town ('uuslinn') on Šotimaa pealinna Edinburghi keskne elukeskkond. Linnaplaneerimise meistriteos, mida ehitati järk-järgult aastast 1767 kuni 1850. aastateni, säilitab suure osa oma algsest uusklassitsistlikust ja George'i ajastu arhitektuurist. Selle tuntuim tänav on Princes Street, mis seljatab[viide?] Edinburghi kindlust ja vanalinna (Old Town), jäädes teisele poole endisest Nor Lochi nõost. 1995. aastal määrati nn uuslinn koos vanalinnaga UNESCO maailmapärandi nimistusse. Old Town (Edinburgh)
Nor Loch

Nor Loch on endine veesilm Šotimaa pealinnas Edinburghis, kus tänapäeval asub haljasala Princes Street Gardens, mis omakorda asub Royal Mile'i ja Princes Streeti tänava vahel.
Valeri Kondratjuk

Valeri Kondratjuk (ukraina keeles Валерій Віталійович Кондратюк, sündinud 1. jaanuaril 1970 Kirovogradi oblastis) on Ukraina riigiametnik. Juhtis alates 28. juulist 2015 kuni 15. oktoobrini 2016 Ukraina Kaitseministeeriumi Luure Peavalitsust. УКАЗ ПРЕЗИДЕНТА УКРАЇНИ №212/2020. Про призначення В.Кондратюка Головою Служби зовнішньої розвідки України, 05.06.2020 УКАЗ ПРЕЗИДЕНТА УКРАЇНИ №455/2015. Про призначення В.Кондратюка начальником Головного управління розвідки Міністерства оборони України.Призначити КОНДРАТЮКА Валерія Віталійовича начальником Головного управління розвідки Міністерства оборони України, 28.07.2015 УКАЗ ПРЕЗИДЕНТА УКРАЇНИ №464/2016. Про звільнення В.Кондратюка з посади начальника Головного управління розвідки Міністерства оборони України. Звільнити КОНДРАТЮКА Валерія Віталійовича з посади начальника Головного управління розвідки Міністерства оборони України, 15.10.2016 Зеленский представил нового главу Службы внешней разведки - Lb.ua, 09.06.2020
Edinburghi kindlus

Edinburghi kindlus on Šotimaa pealinna Edinburghi siluetis domineeriv ajalooline kindlus, mis asub kõrgendikul Castle Rock.
Castle Rock

Castle Rock on kõrgendik Šotimaa pealinnas Edinburghis, mis on moodustunud vulkaanilisest nekist.
Nullpatsient

Nullpatsient (vahel ka indekspatsient või indeksjuhtum) on esimene mingis elanikkonna rühmas tõendatult haigusse nakatunud patsient või esimene epidemioloogilise uuringuga hõlmatud tõendatult nakatunud patsient. Auerbach, David M.; Darrow, William W.; Jaffe, Harold W.; Curran, James W. (1984). "Cluster of cases of the acquired immune deficiency syndrome. Patients linked by sexual contact". The American Journal of Medicine. 76 (3): 487–92. DOI:10.1016/0002-9343(84)90668-5. PMID 6608269.{{cite journal}}: CS1 hooldus: url-olek (link) "index case" (inglise). Lexico. Originaali arhiivikoopia seisuga 20.03.2020. Vaadatud 5.6.2020. The first identified case in a group of related cases of a particular communicable or heritable disease. "Diseases – Activity 1 – Glossary, page 3 of 5". science.education.nih.gov. Originaali arhiivikoopia seisuga 10.11.2017. Vaadatud 10.11.2017. "index patient" (inglise). Merriam-Webster. Vaadatud 5.6.2020. "WordNet Search – 3.0". Princeton University, wordnetweb.princeton.edu. Vaadatud 3. november 2010.
Harry Helmsley

Harry Brakmann Helmsley (4. märts 1909 – 4. jaanuar 1997) oli Ameerika Ühendriikide kinnisvaramiljardär, kelle ettevõttest Helmsley-Spear sai üks riigi suurimaid kinnisvarahaldajaid, millele omakorda kuulus Empire State Building ja paljud New Yorgi mainekaimad hotellid.
Akihiko Hoshide

Akihiko Hoshide (jaapani keeles 星出 彰彦 Hoshide Akihiko; sündinud 28. septembril 1968) on Jaapani insener ja JAXA astronaut. Hoshide lõpetas 1992. aastal Keiō ülikooli masinaehituse erialal ning sai 1997. aastal Houstoni ülikoolist magistrikraadi aerokosmose insenerinduses. Hoshide asus 1992. aastal tööle NASDA-sse (tänapäeva JAXA-sse), kus osales H-II Transfer Vehicle'i arenduses. 1999. aastal valiti ta astronaudiks. Hoshide esimene missioon oli 2008. aastal toimunud NASA Space Shuttle'i programmi missioon STS-124, mis viis Rahvusvahelisse Kosmosejaama (ISS) Kibo mooduli. 2012. aastal oli ta ISS-i 32. ja 33. ekspeditsiooni liige. 2018. aastal teatas JAXA, et Hoshide on määratud ISS-i 64. ja 65. ekspeditsiooni liikmeks ja temast saab teine jaapanlasest jaama komandör. 2019. aastal teatas NASA, et seoses Boeingu ja SpaceX-i mehitatud kosmoselaevade arendustes tekkinud viivitustega lendab Hoshide asemel kosmosesse Christopher Cassidy. "Akihiko Hoshide". JAXA. Vaadatud 5. juuni 2020. "JAXA Astronaut Akihiko Hoshide Selected as ISS Expedition crew member and assuming the post of Commander". JAXA. Vaadatud 5. juuni 2020. "Next three-man Soyuz crew training to have space station to themselves". Spaceflight Now. Vaadatud 5. juuni 2020.
Satoshi Furukawa

Satoshi Furukawa (jaapani keeles 古川 聡 Furukawa Satoshi; sündinud 4. aprillil 1964) on Jaapani arst ja JAXA astronaut. Furukawa lõpetas 1989. aastal Tokyo ülikooli meditsiini erialal ning spetsialiseerus kirurgiale. 1999. aastal valiti ta astronaudiks. 2011. aastal oli Furukawa juulist kuni novembrini Rahvusvahelise Kosmosejaama 28. ja 29. ekspeditsiooni liige. 2023. aastal oli ta Rahvusvahelise Kosmosejaama 68. ja 69. ekspeditsiooni liige. "Satoshi Furukawa". JAXA. Vaadatud 5. juuni 2020.
Jean Pucelle

Jean Pucelle (u 1300 – 1355) oli prantsuse miniatuurimaalija ja käsikirjade illumineerija, kes tegutses Pariisis aastail 1320–1350. Esimesed teated kunstnikust pärinevad 1319. aastast. Arvatavasti tuli ta kuningas Philippe VI, kes oli suure hulga illumineeritud raamatute tellija, teenistusse. Hiljem töötas Jean Pucelle ka Jean II Hea õukonnas. On oletatud, et ta käis sajandi esimesel kümnendil Itaalias. Jean Pucelle lõi uue stiilisuuna 14. sajandi prantsuse raamatumaalis, ühendades teksti ja illuminatsiooni üheks terviklikuks pildiks, mis oli nii jutustav kui ka dekoratiivne. Tema stiili iseloomustavad teksti kaht veergu raamivad stiliseeritud lehtedega võrsed, mida täiendab drolerii ja mille sees ning ümber on rõõmsavärvilised natuuritruud taimemotiivid, putukad ja muud pisiolevused, linnud ja loomad. Lehekülgede allservas on vabalt komponeeritud figuraalsed stseenid, mis mõjuvad raamimatutena, kuid teksti sees paiknevad pildid on klassikaliselt neljakandilised. Jean Pucelle'i mõjutajaks on peetud itaalia maalijate, eelkõige Duccio de Buoninsegna ja Giotto tahvelmaale. Neid jäljendavalt on inimesed Jean Pucelle'i miniatuuridel kujutatud lihtsalt ning hooned pole mitte pinnaline ornament, vaid figuure ümbritsevale ruumile on püütud anda sügavust – see oli tollases põhja pool Alpe loodud maalikunstis uus võte. Ka leiab tema maalitud nägudelt trecento maalikunstile iseloomulikku tundeväljendust. Pucelle'i värvigamma jäi ka rikkalikumates kujundustes malbelt tagasihoidlikuks ning ta kasutas muuhulgas vitraažikunstis juba tavaliseks saanud grisaille'd. Pucelle'i kuulsaimad teosed on tema maalitud Belleville'i breviaar (u 1325), mille illustratsioonis on nähtud viiteid Duccio Maesta'le, inglise kalligraafi Robert de Billyngi kirjutatud piibel "Bible of Robert de Billyng" (Bibliotheque Nationale, Pariis) ja Jeanne d'Evreux' tundideraamat (loodud u 1324–1328, asub Metropolitani Kunstimuuseumis), kuningliku tellimusena Prantsusmaa kuningannale Jeanne d'Évreux'le. Temale või tema töökojale on omistatud ka frantsisklaste breviaar, mis arvatakse olevat kuulunud Philippe V noorimale tütrele Blanche'ile, samuti Savoia Jeanne'i, Navarra Jeanne II ja Flandria Yolande'i tundideraamatud. A. Kartna. Prantsuse maalikunst IX–XIX sajandini. Tallinn, 1991 Jean Pucelle Britannica Jean Pucelle (c.1290-1334) visual-arts-cork.com Jean Pucelle (c 1290–1334). – visual-arts-cork.com The Hours of Jeanne d'Evreux (1324–28). Analysis of the Hours of Jeanne d'Evreux. – visual-arts-cork.com Jeanne d'Evreux' tundideraamatu illustratsioonid Metropolitani Kunstimuuseumis (inglise keeles)
Ehituskäru

Ehituskäru on transpordivahend, mis on ette nähtud rasketeks vedudeks, näiteks: tsement, liiv, pinnas jne. Ehituskäru on kas ühe või kahe rattaga. Kahe rattaga kärude kandevõime on suurem. Kõige sagedamini kasutatakse seda väikese objekti hooldamisel, kus on vaja soovitud materjale või esemeid vedada lühikesel distantsil. Kui objekt on suur, tuleks kasutada kaubakraanat.
Thomas Pesquet

Thomas Pesquet (sündinud 27. veebruaril 1978 Rouenis) on Prantsuse insener ja Euroopa Kosmoseagentuuri (ESA) astronaut. Pesquet valiti astronaudiks 2009. aastal. Novembrist 2016 kuni juunini 2017 oli ta Rahvusvahelise Kosmosejaama 50. ja 51. ekspeditsiooni liige. Juulis 2020 teatas ESA, et Pesquet on määratud missioonile SpaceX Crew-2 ja temast sai esimene eurooplane, kes kuulus Dragon 2 meeskonda. Pesquet oli 65. ja 66. ekspeditsiooni liige. 4. oktoobrist kuni 6. novembrini 2021 oli ta Rahvusvahelise Kosmosejaama esimene prantslasest komandör. ESA. "Thomas Pesquet". Vaadatud 6. juuni 2020. ESA. "Thomas starts training for second space mission". Vaadatud 6. juuni 2020. Euronews. "Thomas Pesquet to be first European to fly aboard Elon Musk's SpaceX capsule". Vaadatud 10. august 2020. Space.com. "Thomas Pesquet: 1st French astronaut to command the International Space Station". Vaadatud 21. oktoober 2022.
Suviekase vald

Suviekase vald (leedu keeles Suvieko seniūnija) on 2. järgu haldusüksus (vald) Leedus Zarasai rajooni territooriumil. Valla pindala on 124 km². 2011. aasta seisuga elas seal 581 inimest. Valla keskus on Suviekase küla. Vallavanem on Gintautas Altanas. Suviekase vald on üks hõredamini asustatud valdasid Leedus. Vald piirneb põhjas Lätiga. Lisaks küladele on vallas ka mõned huutorid Zarasų rajono savivaldybė, vaadatud 6.06.2020. 2011 m. surašymas. Lietuvos statistikos departamentas, vaadatud 22.04.2020.
Antalieptė vald

Antalieptė vald (leedu keeles Antalieptės seniūnija) on 2. järgu haldusüksus (vald) Leedus Zarasai rajooni territooriumil. Valla pindala on 67 km². 2011. aasta seisuga elas seal 691 inimest. Valla keskus on Antalieptė alev, kus 2011. aastal oli 278 elanikku. Vallavanem on Arvidas Saulius. Zarasų rajono savivaldybė, vaadatud 6.06.2020. 2011 m. surašymas. Lietuvos statistikos departamentas, vaadatud 22.04.2020.
Degučiai vald (Zarasai rajoon)

Degučiai vald (leedu keeles Degučių seniūnija) on 2. järgu haldusüksus (vald) Leedus Zarasai rajooni territooriumil. Valla pindala on 108,5 km². 2011. aasta seisuga elas seal 929 inimest. Valla keskus on Degučiai küla. Vallavanem on Jonas Šileikis. Lisaks küladele on vallas ka mõned huutorid Zarasų rajono savivaldybė, vaadatud 6.06.2020. 2011 m. surašymas. Lietuvos statistikos departamentas, vaadatud 6.06.2020.
Pael

Pael (Lõuna-Eestis paal) on pikk kitsas ribakangas, harvem lõngadest punutud nöör, mida kasutatakse kaunistamiseks, tugevdamiseks, kooshoidmiseks, kokkusidumiseks jms; on ka kitsam lint ja peenem nöör. Punutud paelu valmistatakse erinevatest kiudmaterjalidest, tuntumad sidumisvahendid on näiteks saapa-, kingapaelad, juuksepaelad, põllepaelad, pakipaelad jne. Eesti etnograafias nimetati varem paelaks kitsast ja lühikest ilma koelõngata vööd, mida valmistati palmitsedes või kuni 2 cm laiust koelõngadega vööd, mida kasutati köitmiseks, kaunistamiseks, tugevdamiseks jms. Eristati erinevate kirjade ja keermetega paelu. Kasutusel olid säärepaelad, peapaelad, pulmapaelad jm. Eesti talupojapulmas seoti paelu pulmamõõga, õllekannu ja torupilli ümber. Tänapäeval valmistatakse Eestis villasest ja puuvillasest materjalist eri laiusega dekoratiivseid ja kaunistuspaelu, aga ka vööpaelu, nii käsitööna kui ka tekstiilitööstuse toodanguna. Kasutatakse rohkesti eesti rahvuslikke motiive, ornamente ja mustreid. Laiad vööpaelad on leidnud laialdast kasutamist kooride, tantsurühmade jm riietusse rahvusliku nüansi toomisel. Eesti keele seletav sõnaraamat vaadatud 27.05.2020 Eesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 134 Põimitud pael, Eesti Rahva Muuseum
Salakase vald

Salakase vald (leedu keeles Salako seniūnija) on 2. järgu haldusüksus (vald) Leedus Zarasai rajooni territooriumil. Valla pindala on 173 km². 2011. aasta seisuga elas seal 1000 inimest. Valla keskus on Salakase alev, kus 2011. aastal oli 519 elanikku. Vallavanem on Renius Kisielius . Lisaks küladele on vallas ka mõned huutorid Zarasų rajono savivaldybė, vaadatud 6.06.2020. 2011 m. surašymas. Lietuvos statistikos departamentas, vaadatud 22.04.2020.
Kim Ki-duk

Kim Ki-duk (korea 김기덕; 20. detsember 1960 – 11. detsember 2020 Riia) oli Lõuna-Korea filmilavastaja. "Krokodill" (1996) "Birdcage Inn" (1998) "Saar" (2000) "Aadress teadmata" (2001) "Rannavalve" (2002) "Kevad, suvi, sügis, talv... ja taas kevad" (2003) "Tühi maja" (2004) "Samaaria tüdruk" (2004) "Vibu" (2005) "Aeg" (2006) "Hingetõmme" (2007) "Ilus" (2008) "Arirang" (2011) "Amen" (2011) "Pietà" (2012) "Moebius" (2013) "One on One" (2014) "Stop" (2013) "The Net" (2013) "Human, Space, Time and Human" (2018) "Dissolve" (2019) "Kutse taevast" (2020) Kim Ki-duk andmekogus IMDb (inglise) "Kas halb mees võib olla hea kunstnik?" Sirp, 8. jaanuar 2021
Narva Peetri Kool

Narva Peetri Kool oli põhikool Narvas aadressil Kerese 22. Kooli õppekeel oli vene keel. 2015/2016. õppeaastast liideti kool Narva 6. Kooliga ja sealtpeale tegutseb kool Narva 6. Kooli nime all. Varem on kool kandnud nimesid Narva 9. Põhikool ja Narva 2. internaatkool Vladimir Matvejev Tamara Jalonen Jelizaveta Tšertova (kooli direktori kohusetäitja 2006 – 2015) Narva Peetri Kooli põhimäärus Riigi Teataja, 2005 Ajapaik Narva koolidirektor korraldas koolis nõiajahi? Postimees, 13.07.2007 (vaadatud 06.06.2020)
Calton Hill

Calton Hill on kõrgendik, mis asub Šotimaa pealinna Edinburghi kesklinnas ja kuulub seega UNESCO maailmapärandi nimistusse. Vaateid künkalt ja künkast endast on sageli kasutatud linna fotodel ja maalidel.  Calton Hill – pildid, videod ja helifailid Wikimedia Commonsis
Chancel Mbemba

Chancel Mangulu Mbemba (sündinud 8. augustil 1994 Kinshasas) on Kongo DV jalgpallur, kes mängib kaitsjana Prantsusmaa kõrgliigaklubis Marseille Olympique ja Kongo DV jalgpallikoondises. 2012. aastal liitus ta Belgia klubiga Anderlecht, mille meeskonnas debüteeris ta Belgia kõrgliigas hooajal 2013–14. Samal hooajal tuli ta klubiga Belgia meistriks. Aastatel 2015–2018 mängis ta Inglismaa klubis Newcastle Unitedis, sealhulgas kahel hooajal Premier League'is. 2018. aasta juulis siirdus ta Portugali kõrgliigaklubisse FC Porto. Hooaegadel 2019–20 ja 2021–22 tuli ta Portoga Portugali meistriks. 2022. aasta juulis sõlmis ta kolmeaastase lepingu Marseille Olympique'iga. Debüüdi Kongo DV jalgpallikoondises tegi Mbemba 2012. aastal. Koondisekarjääri esimese värava lõi ta 12. oktoobril 2015 sõprusmängus Gaboni vastu. Ta on alates 2013. aastast kuulunud Kongo DV koondisse neljadel Aafrika rahvaste karikavõistlustel. Anderlecht Belgia Pro League: 2013–14 Belgia superkarikas: 2014 Newcastle United EFL Championship: 2016–17 Porto Primeira Liga: 2019–20, 2021–22 Taça de Portugal: 2019–20, 2021–22 Supertaça Cândido de Oliveira: 2020 "Chancel Mbemba: Porto sign defender from Newcastle". BBC Sport. 23.7.2018. Vaadatud 6.6.2020  Chancel Mbemba – pildid, videod ja helifailid Wikimedia Commonsis